106. Հարկային մարմինը գործատուներից (հարկային գործակալներից), վարձու աշխատողներից, անհատ ձեռնարկատերերից, նոտարներից և ինքնազբաղվածներից ներկայացված տվյալները համադրում է տեղեկատվական բազայում առկա և պետական մարմինների ու այլ կազմակերպությունների տրամադրած տեղեկատվության հետ: Եթե ներկայացված տվյալներում անճշտություններ չեն հայտնաբերվում, ապա հարկային մարմինը տվյալները ներառում է տեղեկատվական բազա: Ներկայացված տվյալներում անճշտություններ հայտնաբերելու դեպքում հարկային մարմինը մերժում է հաշվարկն ընդունելը` այդ մասին տեղեկացնելով տվյալներ ներկայացնողին (այդ դեպքում հաշվարկը համարվում է չներկայացված): Տվյալներ ներկայացնողին անճշտությունների մասին տեղեկացնելու կարգը սահմանում է հարկային մարմինը: